BG
L 222/212
55)
Официален вестник на Европейския съюз
8.9.2023 г.
9)
Изискванията, приложими към единиците по отношение на техния интерфейс с бордовата ETCS и свързани с функцията на влаковия интерфейс „Зона за забрана на специалната спирачка — пътни команди: индукционно спиране“, когато ETCS е инсталирана, са определени в спецификацията, посочена в допълнение Й-2, пореден номер [Б].
Последващите команди за забрана на индукционното спиране от влаковата съставна единица могат да бъдат автоматични или ръчни чрез намесата на машиниста.
Конфигурацията на подвижния състав при автоматична или ръчна команда се записва в техническата документация, описана в точка 4.2.12.2.
10)
Изискванията, приложими към единиците по отношение на техния интерфейс с бордовата ETCS и свързани с функцията на влаковия интерфейс „Забрана на специалната спирачка — команди STM: индукционно спиране“, когато ETCS е инсталирана, са определени в спецификацията, посочена в допълнение Й-2, пореден номер [Б].
Последващите команди за забрана на индукционното спиране от влаковата съставна единица могат да бъдат автоматични или ръчни чрез намесата на машиниста.
Конфигурацията на подвижния състав при автоматична или ръчна команда се записва в техническата документация, описана в точка 4.2.12.2.“;
Точка 4.2.4.9 се изменя, както следва: а) подточка 1) се заменя със следното: „1) Достъпната за влаковата бригада информация трябва да позволява установяването на състоянието на спирачната система.
За тази цел трябва да е възможно в определени етапи от експлоатацията влаковата бригада да определя състоянието (включено, изключено или изолирано) на главната (внезапна и работна) спирачна система и на спирачната система за застопоряване, както и състоянието на всяка част (включително един или няколко задвижващи механизми) от тези системи, които могат да бъдат управлявани и/или изолирани самостоятелно.“; б) Подточка 6) се заменя със следното: „6) Функцията, която предоставя гореописаната информация на влаковата бригада, е съществена функция за осигуряването на безопасност, тъй като тя се използва от влаковата бригада за оценяване на спирачното действие във влака.
В случаите, при които се прилага показване на локална информация с показващи уреди, за осигуряването на изискваното ниво на безопасност е необходимо да се използват хармонизирани показващи уреди.
Ако е осигурена централизирана контролна система, даваща възможност на влаковата бригада да прави всички проверки от едно място (т.е. от кабината на машиниста), тази система подлежи на проучване за надеждност, при което трябва да бъдат разгледани следните въпроси: поведението на системата при отказ на нейни компоненти, резервирането, периодичните проверки и други подобни осигуровки; въз основа на това проучване, в експлоатационната документация, описана в точка 4.2.12.4, трябва да бъдат дефинирани и зададени експлоатационни условия за централизираната контролна система.“;
56)
В точка 4.2.4.10, подточки 4) и 5) се заменят със следното: „4) Необходимо е спирачното действие, упражнявано от авариралия влак в този специфичен експлоатационен режим, да бъде оценено чрез изчисление, но не се изисква то да бъде същото като спирачното действие, описано в точка 4.2.4.5.2.
Изчисленото спирачно действие и спасителните работни условия трябва да бъдат включени като част от техническата документация, описана в точка 4.2.12.
5) Изискването в точка 4.2.4.10, подточка 4) не се отнася за влакови съставни единици, които се експлоатират във влакова композиция под 200 тона (състояние на натоварване „проектна маса в работен режим“).“;
57)
Точка 4.2.5.1 се заменя със следното: „4.2.5.1.
Санитарни системи 1)
Материалите, използвани за бордовото съхранение и разпределение на водата към санитарните системи (напр. резервоар, помпа, тръбопроводи, кран за вода и уплътнителен материал и качество), трябва да отговарят на изискванията, приложими за вода, предназначена за консумация от човека, в съответствие с Директива (ЕС) 2020/2184 на Европейския парламент и на Съвета (*).
2)
Санитарните системи (тоалетни, умивални, оборудване за бар/ресторант) не трябва да позволяват изпускането на отпадъчни води, които може да са вредни за здравето на хората или за околната среда.
Изпусканите вещества (т.е. изпусканата пречистена отпадъчна вода) трябва да са в съответствие със следните директиви (тук не се включва директно изпускане на сапунена вода от умивалните):